Kordilera konuro

La Kordilera konuro, Kordilera papago aŭ Ruĝfronta konuro (Psittacara frontatus) estas Preskaŭ minacata specio de birdoj en la subfamilio Arinae de la familio Psittacidae, de afrikaj kaj amerikaj papagoj. Ĝi troviĝas en Ekvadoro kaj Peruo. BirdLife International (2021). "Cordilleran Parakeet, Psittacara frontatus". IUCN Red List of Threatened Species. 2021: e.T62293270A196530179. doi:10.2305/IUCN.UK.2021-3.RLTS.T62293270A196530179.en. Alirita la 7an de Aprilo 2023. 

Taksonomio kaj sistematiko
La Kordilera konuro estis iam metita en la genron Aratinga, sed el ĉirkaŭ 2013 estis jam en sia nuna genro Psittacara. Ĝia taksonomio tamen ne estas definitiva. La International Ornithological Committee (IOC), la Handbook of the Birds of the World (HBW) de BirdLife International, kaj la Taksonomio Clements atribuas al ĝi du subspeciojn, nome la nomiga P. f. frontatus (Cabanis, 1846) kaj P. f. minor (Carriker, 1933). La American Ornithological Society traktas la du taksonojn kiel subspecio de la Skarlatfrunta konuro (P. wagleri, GR Gray, 1845).HBW and BirdLife International (2022) Handbook of the Birds of the World and BirdLife International digital checklist of the birds of the world. Versio 7. Disponebla ĉe:  Alirita la 13an de Decembro, 2022Clements, J. F., P.C. Rasmussen, T. S. Schulenberg, M. J. Iliff, T. A. Fredericks, J. A. Gerbracht, D. Lepage, A. Spencer, S. M. Billerman, B. L. Sullivan, kaj C. L. Wood. 2023. The eBird/Clements checklist of birds of the world: v2023. Elŝutita el  Alirita la 28an de Oktobro, 2023

Aspekto
La kordilera papago estas 34 ĝis 40 cm longa kaj pezas 162 ĝis 217 g. Ambaŭ seksoj estas similaj. Plenkreskuloj estas ĝenerale verdaj, kio estas pli flava sur la malsupraj partoj; kelkaj havas ruĝajn makulojn sur sia gorĝo. Ilia frunto, la antaŭa parto de ilia krono, kaj la kurbiĝo de iliaj flugiloj estas ruĝaj. La malsupraj flankoj de iliaj flugilplumoj kaj vosto estas olivecflavaj. Iliaj irisoj estas palgrizaj ĉirkaŭitaj de nuda blanka haŭtaĵo, ilia beko kornokolora, kaj iliaj kruroj kaj piedoj brunecaj. La subspecio P. f. minor estas ĝenerale iom pli malgranda kaj pli verda ol la nomiga, la ruĝo sur ĝia krono estas pli pala, kaj kelkaj individuoj havas flavon ĉe la kurbiĝo de la flugiloj. Nematuraj birdoj similas al plenkreskuloj sed kun malpli da ruĝo sur sia kapo.Collar, N., J. del Hoyo, P. F. D. Boesman, G. M. Kirwan, kaj C. J. Sharpe (2022). Scarlet-fronted Parakeet (Psittacara wagleri), versio 1.1. en Birds of the World (B. K. Keeney, Editor). Cornell Lab of Ornithology, Ithaca, NY, USA.  Alirita la 7an de Aprilo, 2023

Distribuado kaj habitato
La nomiga subspecio de la kordilera papago troviĝas sur la okcidenta deklivo de la Andoj en la Provinco Loĥo de Ekvadoro kaj sude tra plejparto de okcidenta Peruo. La subspecio P. f. minor troviĝas en inter-andaj valoj de la riveroj Maranjono kaj Pampas en norda kaj sud-centra Peruo. La specio loĝas en diversaj pejzaĝoj, inkluzive de la randoj de nubarbaro, monta arbaro, kaj galeria kaj sekundara arbaroj. Ĝi ankaŭ troviĝas en agrikulturaj areoj kaj parkoj en konstruitaj areoj. Laŭ alteco ĝi varias de 1 000 ĝis 2 500 m en Ekvadoro kaj ĝis 3 000 m en Peruo.

Kutimaro
Movoj
La movoj de la kordilera papago, se ekzistas, ne estas dokumentitaj. Ĝi vojaĝas en malgrandaj grupoj.

Manĝado
La kordilera papago kutime manĝas en la arbara kanopeo. Ĝia dieto ne estas plene priskribita sed oni scias, ke ĝi inkluzivas fruktojn, nuksojn kaj semojn.

Reproduktado
La nesta sezono de la Kordilera papago ne estas konata. Ĝi reproduktiĝas en malgrandaj kolonioj, kutime en fendetoj en klifofacoj.

 Referencoj 


 Juniper & Parr (1998). A Guide to the Parrots of the World. Pica Press, East Sussex. 
 Howell, Steven N. G. & Webb, Sophie (1995): A Guide to the Birds of Mexico and Northern Central America. Oxford University Press, Oxford & New York. 
 National Geographic Field Guide to the Birds of North America 
 National Audubon Society The Sibley Guide to Birds, by David Allen Sibley, 

Eksteraj ligiloj

 AvianWeb - Konservostatuso de araoj
 CITES birdoregularo 

Kategorio:Papagoj
Kategorio:Birdoj de Ekvadoro
Kategorio:Birdoj de Peruo